# Arja Koriseva

### Wikipedia

Arja Sinikka Koriseva-Karmala (Aikku) (s. 21. huhtikuuta 1965, Toivakka) on suomalainen iskelmä laulaja, musikaalitähti ja tv-kasvo. Hänet valittiin vuonna 1989 Tangokuningattareksi. Laulamisen ohella Arja Korisevalla on ollut kolme omaa tv-showta, Näytönpaikka (1996), Suuri Luokkakokous (2000) ja Jos Sais kerran (2002). Lisäksi hän on juontanut lukuisia viihdeohjelmia, mm. Speden spelejä ja Tee se itse Tv:tä. Tangomarkkinoiden finaalissa Arja Koriseva on nähty juontajana kolmesti. Hänet on nähty useasti myös valkokankaalla, mm. Vääpeli Körmy –elokuvissa.

Arja Koriseva on osallistunut kahdesti kansainvälisiin laulukilpailuihin, sijoittuen molemmilla kerroilla toiseksi, 1990 Malesiassa, Kuala Lumpurissa Kultainen Leija -laulukipailussa "Kun tunteet kuljettaa" –kappaleella ja 1992 Romaniassa, Kultainen Hirvi -kilpailussa (2 sija) "Huomiseen" –kappaleella. Hän osallistui Suomen Euroviisukarsintoihin vuosina 1991, 1992, 1993, 2004. Hänen tunnetuimpiin levytyksiinsä kuuluu mm. iskelmä "Enkelin silmin" (1991).

Arja Koriseva on tehnyt yli kymmenen pitkäsoittoa, joista yhdeksän on myynyt vähintään kultaa. Platinalevyjä on kertynyt neljä. Esikoisalbumi ”Arja Koriseva” on myynyt tuplaplatinaan oikeuttavat yli 100.000 kappaletta.

Kotimaassa Arja Koriseva on palkittu mm. Emma-patsaalla vuoden naissolistina 1991 sekä Kullervo Linnan säätiön palkinnolla 2004. Näiden lisäksi hän vastaanotti 1992 The World music Awards palkinnon Monte-Carlossa, "Best selling artist of the year". Vuonna 2006 Koriseva sai Tangomarkkinoilla Tango Finlandia-palkinnon, joka jaettiin kolmannen kerran.

Vuonna 2005 Arja Koriseva pääsi näyttelemään Mariaa Seinäjoen Kaupunginteatterin musikaalissa The Sound Of Music. Musikaalin ensi-ilta oli 1.9.2005 Seinäjoen Kaupunginteatterissa ja viimeinen esitys oli 14. lokakuuta 2006. Musikaali löi kaikki teatterin katsojaennätykset keräten kaikkiaan yli 52 000 katsojaa. Ennen Seinäjokea Koriseva on nähty mm. Lahden kaupunginteatterissa (Laulavat sadepisarat 1997-1998) sekä vuonna 2000 Turun Samppalinnan kesätatterissa musikaalin "My Fair Lady" nimiroolissa. My Fair Lady toi Turkuun teatterin historian menestyksekkäimmän näytöntökauden. Kesän aikana musikaalin näki 64 000 katsojaa.

Arja Koriseva on naimisissa Pekka Karmalan kanssa. Heillä on kolme lasta: Patrik (s. 5. elokuuta 1995), Kolumbiasta adoptoitu Karla (s. 20. heinäkuuta 2001) ja 8. marraskuuta 2006 syntynyt tytär.

## [muokkaa] Diskografia

- Arja Koriseva (1990)
- Me kaksi vain (1991)
- Saa joulu aikaan sen (1991)
- Kun ilta saapuu kaupunkiin (1992)
- Naisen tie (1994)
- Rakastunut nainen (1996)
- Tango Illusion (1996)
- Mieli maailmoja juoksee (1997)
- Yö on hellä (1997) (Arja Koriseva ja Tapani Kansa)
- Pieni kultainen avain (1998)
- Kuuntelitko sydäntäs (2001)
- Joulu joka päivä (2002)
- Nauran ja rakastan (2003)
- 40 Unohtumatonta laulua (Koriseva) (2006)
- Rakkaus on rohkeutta (2006)

## [muokkaa] Aiheesta muualla

- Arja Korisevan viralliset kotisivut
- Arja Koriseva Pomus.netin tietokannassa
- Arja Korisevan tuotanto 1900-luvulla Suomen Äänitearkiston tietokannassa
- Tango Finlandia -palkinto Arja Korisevalle

| Tämä laulajaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/j/Arja_Koriseva_eb5e.html

Luokat: Laulajatyngät | Suomalaiset iskelmälaulajat

##### Views

- Artikkeli
- Keskustelu
- Nykyinen versio

##### Etsi